

**Republika e Kosovës / Republika Kosovo / Republic of Kosovo**

**Kuvendi Komunal Rahovec/Skupština Opštine Orahovac/Municipal Assembly Rahovec**

**Kuvendi Komunal Rahovec/Skupština Opštine Orahovac/Municipal Assembly Rahovec**



**Drejtoria për Ekonomi, Zhvillim dhe Turizëm**

**Odeljenje za Privredu, Razvoj i Turizam**

**Department of Economy, Development and Tourism**

|  |  |
| --- | --- |
| **DATË /A:** | **04.04.2025** |
| **PËR/ZA/TO :** | **z.Smajl Latifi, Kryetar i Komunës së Rahovecit** |
| **NGA/OD/FROM:** | **z.Erhan Morina, Drejtor për Ekonomi, Zhvillim dhe Turizëm** |
| **LËNDA/SUBJEKAT/SUBJECT:** | **Raport i punës për periudhën janar-mars 2025** |

**Gjatë periudhës janar-mars 2025, Drejtoria për Ekonomi, Zhvillim dhe Turizëm ka zhvilluar aktivitete të ndryshme:**

-Në fillim-vit, prioritet i DEZHT, ka qenë inkasimi i borxheve të mbetura nga viti paraprak në sektorin për qira si dhe në taksa afariste;

Gjatë kësaj periudhe DEZHT, ka filluar me përgatitjen dhe dërgesën e aktvendimeve për të gjitha bizneset të cilat ngarkohen me taksë afariste sipas rregullores 01 NR 80/20.

-Këtë periudhë kohore, kemi vazhduar me vizita të ndryshme bizneseve lokale, në këto takime kemi diskutuar të arriturat dhe sfidat e bizneseve si dhe vazhdimin e bashkëpunimit me insitucionet publike;

-Në këtë tre mujor, kemi monitoruar punimet në projektet kapitale si: Ndërtimi i Parkut Industrial në Opterushë, Investimet në shtigje dhe bujtina, komunikim i vazhdueshëm me ministritë e linjës për të gjitha projektet që kemi në bashkëfinancim, jemi kujdesur për mirëmbajtjen e shtigjeve të ecjes etj.

- Gjatë kësaj periudhe, DEZHT ka përgatitur disa pika drejtuar Kuvendit Komunal në Rahovec:

* Informatë mbi menaxhimin e aseteve komunale për vitin 2024;
* Vendimi për dhënien në shfrytëzim përmes shprehjes së interesit për 99 vite, parcelën e Hotel Park Plaza;

**Sektori për Ekonomi:**

-Në tre mujorin e parë të vitit 2025, janë përgatitur aktvendimet për të gjitha bizneset të cilat sipas kodeve ekonomike ngarkohen me taksë afariste.

**Të hyrat dhe ngarkesa në taksë komunale;**

|  |  |  |
| --- | --- | --- |
| **Nr.** | **Përshkrimi** | **Vlera në €** |
| **1** | Të hyrat në taksë komunale, janar-mars 2025 | **8,092.00€** |

**Sektori për Zhvillim;**

-Evidenca e të hyrave dhe ngarkesës së qirasë të lokaleve afariste dhe pronës së paluajtshme të Komunës së Rahovecit, sipas bazës së shfrytëzimit si pasuri e paluajtshme komunale me të cilat disponon komuna e Rahovecit, mbahet në mënyrë të rregullt.

Në periudhën jana-mars 2025, janë lëshuar gjithsej 20 pëlqime të punës dhe janë dërguar me kohë vërejtje për të gjitha bizneset të cilat kanë pasur vonesa në pagesat e qirasë, konform dispozitave ligjore që përcakton rregullorja për taksa komunale 01 NR: 80/20

**Të hyrat nga qiratë;**

|  |  |  |
| --- | --- | --- |
| **Nr.** | **Përshkrimi** | **Vlera në €** |
| **1** | Të hyrat nga qiratë, janar- mars 2025 | **9,395.00€** |

**Zyra e QKRB-së:**

**-**Raporti është i bazuar në planifikimin, objektiva dhe detyrat e punës. Evidenca e regjistrimit të bizneseve të komunës së Rahovecit, sipas bazës së programit online të ARBK-së, mbahet në mënyrë të rregullt.

**Tabela e kërkesave dhe e regjistrimit të bizneseve për periudhen janar-mars 2025:**

|  |  |  |
| --- | --- | --- |
| **Nr.** | **Përshkrimi** | **Nr.** |
| **1** | Biznese të reja | 14 |
| **2** | Biznese të reja SH.P.K | 39 |
| **3** | Biznese të reja dega në Kosovë | 0 |
| **4** | Informata të Bizneseve | 92 |
| **5** | Shuarje të biznesit | 3 |
| **6** | N.U.I. | 5 |
| **7** | Lëndë të anuluara | 2 |
| **8** | Çerteikata duplikat | 4 |
| **9** | Historiat Biznesi | 1 |
| **10** | Ndryshime në biznes | 23 |
| **11** | Vërtetim individual | 6 |
|  | **Gjithsej lëndë të përfunduara** | **189** |

**Menaxhimi i Asteteve komunale**

Gjatë periudhës janar – mars 2025, sektori i aseteve komunale ka kryer një sërë detyrash dhe procesesh të rëndësishme në funksion të menaxhimit dhe administrimit të aseteve komunale. Ky raport pasqyron punën e realizuar, duke përfshirë përgatitjen e raporteve në sistemet zyrtare, zhvlerësimin e aseteve, procedurat për shitjen e aseteve të papërdorshme etj.

Pashtu përgjatë periudhës raportuese ky sektor ka kryer këto aktivitete;

*1.Përgaditja e raportit në SIMFK dhe E-Pasuria; Një nga aktivitetet kryesore ka qenë përgatitja e raportit tremujor në SIMFK dhe e-Pasuria, në të cilin janë regjistruar dhe përditësuar të gjitha asetet komunale sipas kërkesave ligjore. Raporti pasqyron asetet e reja të shtuara gjatë këtij tremujori, ndryshimet e ndodhura në vlerën e aseteve ekzistuese dhe gjendjen e përgjithshme të pasurisë komunale. Përdorimi i këtyre sistemeve siguron një menaxhim më efikas dhe transparent të pasurisë publike.*

*2. Zhvlersimi i aseteve mbi dhe nën 1,000 Euro. Gjatë kësaj periudhe, është realizuar zhvlerësimi i aseteve mbi dhe nën 1,000 Euro, duke u bazuar në gjendjen aktuale të pasurive dhe politikat e menaxhimit të aseteve komunale. Ky proces ka përfshirë rishikimin e vlerës së aseteve të cilat janë amortizuar ose kanë humbur funksionalitetin e tyre. Të gjitha zhvlerësimet janë pasqyruar në sistemet përkatëse për të siguruar që evidenca e pasurive të jetë sa më e saktë dhe në përputhje me standardet financiare.*

*3. Shitjen e aseteve të papërdorura nëpermjet ritenderimit. Një tjetër aktivitet i rëndësishëm ka qenë ritenderimi për shitjen e aseteve të papërdorshme. Në këtë kuadër, janë identifikuar asetet të cilat nuk janë më të nevojshme për komunën dhe është ndërmarrë procesi i ritenderimit për t’i shitur ato sipas procedurave të përcaktuara ligjërisht. Qëllimi i këtij procesi ka qenë lirimi i hapësirave nga asetet e vjetra dhe krijimi i mundësive për gjenerimin e të ardhurave shtesë për komunën.*

**Sektori i Turizmit**

Në kuadër të drejtorisë për Ekonomi, Zhvillim dhe Turizëm, rol të rëmdësishëm paraqet sektori i turizmit, sektor ky, i cili ka në pergjegjësi promovimin e turizmit në komunën tonë. Gjatë periudhës raportuese ky sektor ka kryer një mori aktivitetesh:

*-Pjesëmarrje dhe kontakte të rregullta me organizatën e UNDP-së në lidhje me projektin: Programi Rajonal për Demokracinë Lokale në Ballkanin Perëndimor 2 - ReLOad2;*

*-Monitorimi i tre praktikanteve në kuader të projektit te UNDP-së, skema: Praktikë në punë në kuadër të projektit ReLOaD2;*

*-Puna në grupe në Pejë, ku është bërë shtjellimi i sfidave të sektorit të turizmit, roli i Komunave të Rrafshit të Dukagjinit në sektorin e turizmit. Bashkëpunimin midis Komunave të Rrafshit të Dukagjinit, Ministrinë e Industrisë, Ndërmarrësisë dhe Tregtise, sektorin publik dhe atë privat;*

*-Mbajtja e kontakteve të rregullta me të gjithë përfaqësuesit e Verarive dhe Bodrumeve të Komunës së Rahovecit;*

*-Vizitë bizneseve artizanale të cilat merren kryesisht me punë artizanale, ku i kemi marr kontaktet për ti njoftuar lidhur me lansimin e thirrjeve për përkrahje të bizneseve në kuadër të Ministrisë së MINT dhe MZHR-së.*